Sentenio 15

La sentenio des-sinco es la periodo entre la anios 1401 e 1500 de la eda comun.

Avenis

 1401: Timur saca Baghdad.
 1402: La Imperos Osmanian e Timuran combate a la Batalia de Ankara, e Timur ia catura Bayezid I. La Impero Osmanian comensa un gera interna (la Interena Osmanan) asta 1413.
 1402: La concista de la Isolas Canarios, cual indica la comensa de la Impero Espaniol.
 1402: La Sultania de Malaca es fundida par Parameshwara.
 1403: La Imperor Yongle move la capital de Xina de Nanjing a Beijing.
 1405-33: Zheng He esplora la Mar Indian.
 1410: La Batalia de Grunwald es la batalia desidente de la Gera de Polsca, Lietuva, e la Ordina Deutx (1409-1411), cual indui la cade de la Ordina Deutx (ance nomida la Ordina Teutonica).
 1415: Henrice la Navigor gida la Batalia de Ceuta, cual gania Ceuta de la Moros, e marca la comensa de la Impero Portuges.
1415: La Batalia de Agincourt, entre la Rena de England e Frans.
 1420-34: La Geras Husiste en Boemia.
 1429: Jean de Arc fini la Ataca de Orleans e cambia la dirije de la Gera de Sento Anios.
 1438: Pachacuti fundi la Impero Inca.
 1440s: La Orda de Oro divide per deveni la Hania Siberian, la Hania Kazan, la Hania Astrakhan, la Hania Crimean, e la Orda Grande.
 1440-69: Moctezuma 1, la astecas deveni la potia dominante en Mesoamerica.
 1453: La Cade de Constaninopoli marca la fini de la Impero Roman Este.
 1453: La Batalia de Castillon es la batalia final de la Gera de Sento Anios.
 1454-66: Pos vinse la Ordina Deutx en la Gera de Des-tre Anios, Polsca ajunta Prusen.
 1455-85: La Geras de la Rosas - gera interna en England entre la Casa de York e la Casa de Lancaster.
 1456: La Ataca de Beograd para la avansa de la Impero Osmanian en Europa.
 1467-1615: La Eda Sengoku - gera interna en Japan.
 1469: La sposi de Fernando 2 de Aragon e Isabel de Castelia indui a la uni de Espania.
 1474-77: La Geras Burgonian entre Frans e la Casa de Habsburg per Burgonia
 1478: Muscovia vinse Novgorod.
 1480: Pos la encontra grande a la Rio Ugra, Muscovia deveni autonom de la Orda de Oro.
 1481: La Incuisisio Espaniol comensa. Nun espeta lo.
 1492: La sede de Granada par Boabdil marca la fini de la Reconcista e de Al-Andalus.
 1493: Cristoforo Colombo fundi la colonia prima de Espania en la Mundo Nova, a la Isola Espaniola.
 1494: Espaniol e Portugal suscrive la Trata de Tordesillas e acorda ce los va divide la mundo estra Europa entre se.
 1494-1559: La Geras Italian indui la cade de la site-statos italian
 1497-1499: La viaja prima de Vasco da Gama de Europa a India e a retro.

Persones importante

 Christine de Pizan, scrivor franses (1364 - 1430).
 Jan Hus, pensor relijosa e reformor de Boemia (c. 1369 - 1415).
 Zheng He, eunuco, amiral, e esploror xines (1371 - 1433).
 Filippo Brunelleschi inventa la perspetiva de un punto, cual indui la renovi de arciteta italian (1377 - 1446).
 Henry 5 de England, la re engles ci gania la Batalia de Agincourt en 1405 (1387 - 1422).
 John Hunyadi, renor de la Rena de Magiar, gania la Ataca de Beograd en 1456 (1387 - 1456)
 Sejong la grande de Joseon, re corean ci ia developa hangul, la alfabeta corean (1397 - 1450).
 Constantine 11, imperor final de la Impero Roman Este (1404 - 1453).
 Johannes Ockeghem, composor flames (ca. 1410 - 1497).
 Joan of Arc, eroe fema nasional de Frans (1412 - 1431).
 Kazimierz 4 Jagiellon re de Polsca e duxe grande de Lietuva (1427 - 1492).
 François Villon, poesiste franses (c. 1431 - 1474).
Vlad 3 Dracula, prinse de Valahia ci gida la defende de sua teritorio contra la Impero Osmanian (1431 - 1476).
 Mehmed 2, sultan de la Impero Osmanian e concistor de Constantinople (1432 - 1481).
 Marsilio Ficino, traduor importante de la obras de Platon (1433 - 1481).
 Gjergj Kastrioti, Skenderbeg - prinse xcip ci resiste la osmanianes tra cuasi 30 anios per la popla xcip e la cristisme catolica (1443 - 1468).
 Matthias Corvinus de Magiar, renor de la Renase (1443 - 1490).
 Isabel de Castelia, corenor de Espania con Fernando 2 de Aragon (1451 - 1504).
 Cristoforo Colombo naviga a la Americas per Espania (c. 1451 - 1506).
 Richard 3 de England, re de England, la re final de la Casa de York e de la dinastia Plantagenet (1452 - 1485).
 Fernando 2 de Aragon, corenor de Espania con Isabel de Castelia (1452 - 1516).
 Leonardo da Vinci, inventor e depintor (1452 - 1519).
 Henry 7 de England, re engles e fundor de la dinastia Tudor (1457 - 1509).
 Vasco da Gama ariva a India per Portugal, e crea un alternativa par mar per la Via de Seda (c. 1469 - 1524).

Inventas, descovres e introduis

 La Renase afeta filosofia, siensa e arte.
 La Eda de Descovre comensa.
 La nase de engles moderna de engles media.
 La introdui de la campana de mediadia en la mundo catolica.
 La introdui de bancos publica.
 La Enciclopedia Yongle, cual ave 22 000 volumes.
 La alfabeta hangul en Corea.
 La uisce scotes
 La ospital psiciatrial
 La developa de la xilografia entre 1400-1450
 Perspetiva lineal perfetida par Filippo Brunelleschi 1410-1415
 La inventa de la clavesimbal c. 1450
 Prima tipografial developada en Europa par Johann Gutenberg 1455
 "Descovre" de America par Christopher Columbus 1492
 La clusa prima construida en Vreeswijk, Nederland en 1481

Categoria:Sentenios